Jeg har været så uheldig i mange år at have en stort set ubrugt Nordea konto, da jeg har boet i udlandet, og derfor ikke har haft synderligt brug for en dansk bank.
Desværre har jeg samtidig været gift med en mini Stein Bagger der har optaget 6 lån i mit navn via min konto i Nordea. Nordea Rønne har velvilligt sendt lånedokumenter til "mig" som min ex-mand har udfyldt og underskrevet "for mig". 
Alle 6 lånedokumenter er returneret med falske underskrifter, der PÅ INGEN MÅDE ligner min underskrift, og som Nordea Rønne oven i købet har en kopi af liggende i afdelingen. Ikke på ét eneste af de returnerede lånedokumenter er underskriftens rigtighed kontrolleret af en medarbejder, til trods for at de er modtaget med alm post og den eller de pågældende medarbejdere har håndteret sagen fysisk. 
I forbindelse med min tilbageflytning til DK (og gudskelov skilsmisse) opdager jeg disse lån og kontakter straks Nordea Rønne med en indsigelse.
Efter et stort set nyttesløst møde med Filialdirektøren i Nordea Rønne, hvor lånet dog sættes i bero, går det ned af bakke. Nordea Rønne overholder ikke de indgået aftaler, de rykker gentagende gange for lånet der er sat i bero?  og Nordea sender mig endda til inkasso på selv samme lån? Dette til trods for at jeg gang på gang når rykkerne kom kontaktede Nordea Rønne, der beklagede at jeg var rykket.
Efter et par måneders tovtrækkeri fremsender filialdirektøren en truende mail til mig, hvor de fastholder at jeg hæfter på lån jeg ikke har skrevet under på. 
Herefter overtager min advokat sagen. Det hjælper dog hverken på rykker skrivelser eller på sagsbehandling grænsende til inkompetence. Efter måneders dialog hvor Nordeas jurist nu beskylder mig for at være medvirkende til denne svindel, tilbyder de mig til sidst at eftergive restgælden. Hvilket jeg naturligvis tager i mod. 
Jeg har gang på gang bedt Nordea Rønne om at anmelde de kriminelle forhold, men de vil de ikke. 
Det står både min advokat og politiet uforstående overfor.
Jeg klager naturligvis over sagsbehandlingen til Nordea's kundeservice chef, og kræver mine advokat udgifter dækket, da det var filialdirektøren der drev mig ud til, at overdrage sagen til advokat. Dette er blevet imødegået, men mine spørgsmål hvorfor at de vælger at sidde, ikke 1 men 6 kriminelle forhold overhørig bliver ikke besvaret. Kundeservice chefen nægter at udtale sig overhoved om denne sag.
Da jeg ikke bor på Bornholm længere og samarbejdet med den filial ikke er specielt godt, vælger jeg at flytte til afdeling til en i nærheden af min bopæl. Jeg beder om aktindsigt i min kunde mappe i august, men heller ikke her er kommunikationen er specielt hurtig, og det ender med en telefon samtale til min nye filial i fredags hvor jeg bliver oplyst at min kundemappe er forsvundet? og der i øvrigt ikke ligger noget af interesse i den. 
Den nye filial er klar over hvorfor jeg vil have aktindsigt, og beskeden i fredags fra afdelingen er at jeg ikke skal blande mig i den sag, der laves ingen anmeldelse og jeg skal blande mig uden om hvem de anmelder til politiet.
Det er en besked der er til at forstå, men det kan undre mig at Nordeas moral ikke er bedre. 
De er ikke til for kundernes skyld, og når noget går galt dækker de over sig selv.
De burde skamme sig.... meget...